शकू नै इक्क घृणा भरोची नजरी कन्नै विनाई पासै दिक्खेआ। ओहंदी नज़र जीभै शा बद्द बोलै करदी ही, जेह्‌ड़ी गलाऽ करदी ही जे, मर्दै दी जात कुत्ते दी ऐ...जेकर ओह् इयै गल्ल जीभै कन्नै गलांदी तां विनाई जरूर आखदा जे कुत्ते दी नेईं, भगयाड़ै दी। पर ओह् उयै बगान्नी टोर टुददी सड़क टप्पी गेईं ते किदवई रोड़ दी पट्डी पर टुरन लगी पेई। विनाई नै फो हाम्बियै ओह्‌दा हत्थ फगड़ेया, इक झुनकै कन्नै अपनै पासै खिचदे होई बोलेआ—“शकू !”